**OSNUTEK**

Na podlagi 29. in 61. člena Zakona o lokalni samoupravi (Uradni list RS, št. 94/07 -ZLS-UPB2, 27/08 - odločba US RS, 76/08, 79/09, 51/10, 40/12 - ZUJF in 14/15 - ZUUJFO) 14. člena Statuta Občine Kostanjevica na Krki (Uradni list RS, št. 49/14) ter 16. in 79. člena Statuta Občine Krško (Uradni list RS, št. 98/00 - prečiščeno besedilo, 5/03, 57/06, 47/10, 90/11 in 27/14) sta Občinski svet Občine Kostanjevica na Krki, na . seji, dne 2015 in Občinski svet Občine Krško, na . seji, dne 2015, sprejela

O D L O K

o ustanovitvi skupnega organa Občine Kostanjevica na Krki

in Občine Krško za izvrševanje ustanoviteljskih pravic v javnem zavodu

Galerija Božidar Jakac Kostanjevica na Krki

SPLOŠNI DOLOČBI

1. člen

S tem odlokom ustanavljata Občina Kostanjevica na Krki in Občina Krško (v nadaljevanju: ustanoviteljici) skupni organ (v nadaljevanju: organ) za izvrševanje ustanoviteljskih pravic občin v Javnem zavodu Galerija Božidar Jakac Kostanjevica na Krki (v nadaljevanju: javni zavod).

1. člen

S tem odlokom je določena sestava skupnega organa, njegov sedež, njegove naloge, organizacija dela organa in način sprejemanja odločitev, financiranje organa ter delitev stroškov za delovanje organa med občinama.

II. SESTAVA IN SEDEŽ ORGANA

1. člen

Skupni organ sestavljata vsakokratna župana Občine Kostanjevica na Krki in Občine Krško.

1. člen

Sedež organa je na sedežu Občine Kostanjevica na Krki.

III. NALOGE SKUPNEGA ORGANA

1. člen

Naloge skupnega organa so:

* izvršuje ustanoviteljske pravice v javnem zavodu v skladu s tem odlokom v imenu in za račun ustanoviteljic, ter v skladu z ustanovitvenim aktom,
* daje soglasje, kjer je to določeno z ustanovitvenim aktom,
* daje pobudo za sklic seje sveta javnega zavoda in
* odloča o drugih zadevah določenih z zakonom, ustanovitvenim aktom javnega zavoda in s tem odlokom.
1. člen

Organ opravlja svoje naloge v imenu in za račun občin ustanoviteljic.

IV. ORGANIZACIJA DELA

Splošno

1. člen

(1) Po funkciji sestavljata skupni organ vsakokratna župana Občine Kostanjevica na Krki in Občine Krško. Seje skupnega organa vodi župan Občine Kostanjevica na Krki.

(2) Pobudo za sklic seje lahko dajo:

* župan Občine Kostanjevica na Krki,
* župan Občine Krško,
* svet zavoda,
* občinski svet ene ali obeh občin ustanoviteljic.

(3) Pobuda za sklic seje se posreduje na naslov župana Občine Kostanjevica na Krki. Skupaj s pobudo za sklic seje morajo pobudniki za sklic seje podati tudi predlog dnevnega reda seje.

(4) Župan, ki sklicuje in vodi seje, mora v treh dneh od prejema pobude odločiti, ali bo sklical sejo in o svoji odločitvi obvestiti drugega župana in pobudnike. V primeru, da seje ne skliče, mora navesti razloge. Če se župan v treh dneh od prejema pobude ne izjavi o sklicu seje, se šteje, da je pobudo za sklic seje zavrnil.

(5) Če župan, ki sklicuje in vodi seje, na pobudo za sklic seje skupnega organa ne skliče seje skupnega organa, lahko sejo skupnega organa skliče drugi župan.

1. člen

(1) Vabilo za sejo s predlogom dnevnega reda in gradivom mora biti poslano najkasneje osem dni pred sejo.

(2) Na sejo se povabi pobudnika za sklic seje, člane sveta zavoda, direktorja javnega zavoda in po potrebi druge osebe, katerih prisotnost je zaradi lažjega dela organa smotrna.

(3) Skliče se lahko tudi korespondenčna seja.

(4) Osebe in organi, ki lahko dajo pobudo za sklic seje skupnega organa, lahko dajo tudi pobudo za razširitev dnevnega reda že sklicane seje skupnega organa, in sicer najkasneje pet dni pred dnem seje tako, da jo naslovijo na sklicatelja seje. Skupaj s pobudo za razširitev dnevnega reda seje je treba posredovati tudi predloge dodatnih točk dnevnega reda že sklicane seje skupnega organa in gradivo. Če sklicatelj seje skupnega organa kljub popolni in pravočasni pobudi za razširitev dnevnega reda na že sklicano sejo skupnega organa ne uvrsti dodatnih točk dnevnega reda, to lahko naredi drugi župan.

1. člen

O poteku seje se piše zapisnik, ki mora vsebovati sklepe, ki jih sprejme skupni organ. Prepis zapisnika mora biti pripravljen v treh dneh po seji in se ga pošlje v podpis obema županoma.

1. člen

Strokovne in administrativno-tehnične naloge, potrebne za nemoteno izvajanje nalog organa, zagotavlja Občinska uprava Občine Kostanjevica na Krki.

V. ODLOČANJE ORGANA

1. člen

(1) Organ lahko sprejema odločitve, če sta na seji prisotna oba člana.

(2) Organ sprejema odločitve soglasno, za kar si prizadevata oba župana. V primeru, da soglasja ni mogoče doseči, velja tista odločitev, za katero je glasoval župan Občine Kostanjevica na Krki, razen v primerih, ki se nanašajo na premoženje posamezne ustanoviteljice.

1. člen

Organ praviloma sprejema svoje odločitve v obliki sklepov.

VI. FINANCIRANJE DELOVANJA ORGANA

1. člen

Vsaka občina krije svoje stroške v zvezi s sodelovanjem svojega predstavnika v organu.

VII. PREHODNE IN KONČNE DOLOČBE

1. člen

Konstitutivno sejo organa skliče župan Občine Kostanjevica na Krki v enem mesecu po uveljavitvi tega odloka. Odlok se objavi skupaj z Odlokom o ustanovitvi javnega zavoda Galerija Božidar Jakac Kostanjevica na Krki.

1. člen

Odlok se sprejme v enakem besedilu v obeh občinah ustanoviteljicah.

1. člen

Odlok objavi v Uradnem listu Republike Slovenije sedežna občina.

1. člen

Odlok začne veljati petnajsti dan po objavi v Uradnem listu Republike Slovenije

|  |  |  |
| --- | --- | --- |
| Številka: 014-2/2015 |  | Številka:621-1/2009-O703 |
| Datum: |  | Datum:  |
| Ladko Petretič |  | mag. Miran Stanko |
| Župan |  | Župan |
| Občine Kostanjevica na Krki |  | ObčineKrško |

**Obrazložitev:**

Galerija Božidar Jakac Kostanjevica na Krki je javni zavod, katerega ustanoviteljici Občine Občina Kostanjevica na Krki in Občina Krško. V takšnih primerih 51.c člen Zakona o lokalni samoupravi določa, da morajo občinski sveti udeleženih občin, za izvrševanje ustanoviteljskih pravic v skupnih javnih zavodih, ustanoviti skupni organ, ki ga sestavljajo župani.

V skladu z določbama četrtega in petega odstavka 61. člena tega zakona so občine soustanoviteljice dolžne sprejeti akt o ustanovitvi skupnega organa, ki mora določati njegove naloge, organizacijo dela in način sprejemanja odločitev, financiranje in delitev stroškov med občinami. V istem členu zakona je prav tako določeno, da skupni organ opravlja svoje naloge v imenu in za račun občin, ki so ga ustanovile. Sedež organa je v občini, v kateri je sedež javnega zavoda. Strokovne naloge za skupni organ opravlja občinska uprava občine, v kateri je njegov sedež.

Predmetni odlok se sprejema vzporedno z Odlokom o ustanovitvi javnega zavoda Galerija Božidar Jakac Kostanjevica na Krki, glede na zakonske določbe predpisa, ki ureja lokalno samoupravo, pa sta občini ustanoviteljice dolžni ustanoviti skupni organ, ki bo izvajal njihove ustanoviteljske pravice v Galeriji Božidar Jakac Kostanjevica na Krki.

Odlok v svojih določilih ureja organizacijo dela, odločanje organa in njegovo financiranje. Pri organizaciji sta podrobneje določena način sklica in vodenja seje.

V odloku so taksativno našteti vsi organi, ki so upravičeni vložiti pobudo za sklic seje. V primeru, da pobudnik za sklic seje ni župan, se je dolžan do pobude opredeliti. V vsakem primeru lahko skliče sejo tudi drugi župan. Analogna ureditev velja za pobudo za razširitev dnevnega reda.

V 13. členu odloka je določeno, da vsaka občina krije lastne stroške, ki jih je imela v zvezi s sodelovanjem svojega predstavnika v organu. Sredstva za izvajanje strokovnih in administrativno-tehničnih nalog krije Občina Kostanjevica na Krki (10. člen odloka).

V prehodnih določbah je določena obveznost, da se skupni organ konstituira v enem mesecu po uveljavitvi predmetnega odloka.

Posebnih finančnih posledic v zvezi s sprejetjem tega odloka ni pričakovati, ker občini že sedaj opravljata tovrstne naloge v zvezi delovanjem Galerije Božidar Jakac Kostanjevica na Krki. Naloge se bodo izvajale v okviru rednih delovnih obveznosti občinskih uprav in nalog županov.

Občinskemu svetu predlagamo, da osnutek odloka obravnava in ga v predlagani vsebini sprejme.

|  |  |  |
| --- | --- | --- |
| Pripravila:Anita Krajnc, višja svetovalka II za družbene in gospodarske dejavnosti |  | Predlagatelj:Ladko Petretičžupan |